ananddey/assamese-wiki-corpus huggingface dataset:
ৰাজী আৰাছু

ৰাজী আৰাছু এজন ভাৰতীয় আমেৰিকান প্ৰযুক্তিৰ কাৰ্যবাহী বিষয়া। বৰ্তমান তেওঁ অটোডেস্কৰ কাৰ্যবাহী উপ-সভানেত্ৰী আৰু মুখ্য প্ৰযুক্তি বিষয়া, য’ত তেওঁ গ্ৰাহক, অংশীদাৰ আৰু উন্নয়ন দলৰ বাবে সংযোগ, চোৰাংচোৱা, আৰু উৎপাদনশীলতা ত্বৰান্বিত কৰাৰ বাবে কোম্পানীটোৰ প্ৰযুক্তি কৌশলক পৰিচালিত কৰে। ইয়াৰ পূৰ্বে ইনটুইটৰ প্লেটফৰ্ম ইঞ্জিনিয়াৰিঙৰ এছভিপি হিচাপে ৰাজীয়ে প্লেটফৰ্ম কৌশল আৰু প্ৰযুক্তি সংস্কৃতি গঢ় দিয়াত সহায় কৰিছিল, কোম্পানীটোৰ ক্লাউড ৰূপান্তৰৰ নেতৃত্ব দিছিল, আৰু গ্ৰাহকৰ বাবে উদ্ভাৱনক বৃদ্ধি কৰা মূল ক্ষমতাসমূহ সম্প্ৰসাৰণ কৰিছিল।

পূৰ্বে ২০১১ চনৰপৰা ২০১৫ চনৰ ভিতৰত ইবেৰ সহযোগী কোম্পানী ষ্টাবহাবৰ মুখ্য প্ৰযুক্তি বিষয়া আছিল, য’ত তেওঁ প্ৰডাক্ট আৰু ইঞ্জিনিয়াৰিঙৰ কাম-কাজ তদাৰক কৰিছিল। তেওঁ ইবেত এক দশকৰো অধিক সময় ধৰি বিক্ৰী, ক্ৰয়, চেকআউট, পেমেণ্ট, বিশ্বাস আৰু সুৰক্ষাৰ দৰে আগশাৰীৰ বিশ্ব প্ৰযুক্তি সংস্থাসমূহৰ বহুতো কাৰ্যবাহী পদত অধিষ্ঠিত হৈছিল, ২০১১ চনত প্ৰতি ছেকেণ্ডত ১০,০০০ লেনদেন কৰি ১১ বিলিয়ন ডলাৰ ৰাজহ কৰা ব্যৱসায়ৰ বাবে ট্ৰেডিং প্লেটফৰ্ম সৃষ্টি কৰিছিল। বৈচিত্ৰ্য আৰু প্ৰযুক্তিৰ সফল নেতৃত্বৰ ভূমিকাত মহিলাসকলক প্ৰসাৰ আৰু মেণ্টৰিং কৰা কামৰ বাবে ৰাজীয়ে ৰাজহুৱা স্বীকৃতি লাভ কৰিছে।

ইবে(eBay)ই তেওঁক "মহিলাৰ বাবে আদৰ্শ" বুলি অভিহিত কৰিছিল, যিহেতু তেওঁৰ প্ৰযুক্তিৰ কাৰ্যবাহী হিচাপে কাম কৰা হৈছিল, যিটো ২০১২ চনলৈকে মাত্ৰ ৯% মহিলাইহে পূৰণ কৰিছিল। ছিলিকন ভেলী/ছান জোছ বিজনেছ জাৰ্নেলে তেওঁক ২০১১ চনৰ বাবে প্ৰভাৱশালী মহিলা হিচাপে নিৰ্বাচিত কৰে। ২০১৫ চনত তেওঁক এন আই চি ইনকৰ্পৰেশ্যনৰ পৰিচালক নিযুক্তি দিয়া হয়। তেওঁ মিডিয়াআলফা ইনকৰ্পৰেশ্যনৰ পৰিচালনা সমিতিৰ সদস্য হিচাপে কাৰ্যনিৰ্বাহ কৰে।

প্ৰাথমিক জীৱন আৰু কেৰিয়াৰ

আৰাছুৰ জন্ম ভাৰতত হৈছিল আৰু তেওঁ শিক্ষক বা মহাকাশচাৰী হোৱাৰ এক সাধাৰণ চিন্তাধাৰাৰ শৈশৱৰ আকাংক্ষাৰে ডাঙৰ হৈছিল। আৰু পুনে বিশ্ববিদ্যালয়ৰপৰা কম্পিউটাৰ অভিযান্ত্ৰিকীত স্নাতক ডিগ্ৰী লাভ কৰে। আৰাছুৱে ১৯৯০ চনৰ আৰম্ভণিতে আমেৰিকাত চফটৱেৰ ডেভেলপমেণ্টৰ কাম আৰম্ভ কৰে। তেওঁ অনলাইন কমাৰ্চ আৰু পেমেণ্টত বিশেষজ্ঞ আছিল আৰু তেওঁৰ প্ৰথম নিয়োগকৰ্তা অৰেকলকে ধৰি কেইবাটাও কোম্পানীত প্ৰযুক্তি দলৰ নেতৃত্ব দিছিল।

২০০১ চনত আৰাছুক বিশ্বৰ সৰ্ববৃহৎ বজাৰ ইবেৰ ট্ৰেডিঙৰ অভিযান্ত্ৰিক বিভাগৰ উপ-সভাপতি হিচাপে নিযুক্তি দিয়া হয়। তেওঁ পণ্য আৰু প্ৰযুক্তিগত সম্পত্তি পৰিচালনা কৰিছিল আৰু বিক্ৰেতা আৰু ক্ৰেতাৰ বাবে চাইটৰ অভিজ্ঞতা আৰু ৱেব সেৱা, শিপিং, লেনদেন আৰু পেমেণ্টৰ উন্নতিৰ সৈতে জড়িত আছিল।

পিছলৈ ইবেৰ মাৰ্কেটপ্লেছৰ বাবে অভিযান্ত্ৰিক বিভাগৰ উপ-সভানেত্ৰী আছিল। ইবেৰ মতে ইণ্টাৰনেট দৈত্যটোৰ সৈতে তেওঁৰ ১০বছৰীয়া কাৰ্যকালত তেওঁ "ইকমাৰ্চৰ দ্ৰুতগতিত বিকশিত হোৱা জগতখনত স্কেলেবিলিটি, ট্ৰেফিক আৰু পেমেণ্টৰ সৈতে জড়িত সমস্যাসমূহ মোকাবিলা কৰাত সহায় কৰিছিল।" ফলত ইবেই আৰাছুক নিজেই "মহিলাৰ বাবে আদৰ্শ" বুলি বৰ্ণনা কৰে, বিশেষকৈ প্ৰযুক্তিৰ কাৰ্যবাহী হিচাপে তেওঁৰ কামৰ প্ৰতি লক্ষ্য ৰাখি, যিটো ২০১২ চনলৈকে মাত্ৰ ৯% মহিলাইহে পূৰণ কৰিছিল। তেওঁৰ বিদায়ৰ পূৰ্বে ২০১১ চনত ছিলিকন ভেলী/ছান জোছ বিজনেছ জাৰ্নেলে তেওঁক প্ৰভাৱশালী মহিলা হিচাপে নিৰ্বাচিত কৰে।

তথ্যসূত্ৰ

শ্ৰেণী:মহিলা অভিযন্তা
শ্ৰেণী:ভাৰতীয় মহিলা অভিযন্তা
যোগ (গণিত)

যোগ (যাক প্ৰায়েই ক্ৰছ চিহ্ন "+" দ্বাৰা সূচিত কৰা হয়) হ'ল দুটা বা ততোধিক সংখ্যা লগ লগাই এটা কৰা প্ৰক্ৰিয়াৰ গাণিতিক প্ৰক্ৰিয়া। পাটিগণিতৰ চাৰিটা মৌলিক প্ৰক্ৰিয়াৰ ভিতৰত যোগ প্ৰক্তিয়া অন্যতম, আন মৌলিক প্ৰক্ৰিয়া তিনিটা হৈছে বিয়োগ, পূৰণ আৰু হৰণ। উদাহৰণ স্বৰূপে, ২ আৰু ৩ যোগ কৰিলে ৫ হয়। অৰ্থাৎ ২টা বস্তু আৰু ৩টা বস্তু মিলি মুঠ ৫টা বস্তু হয়।

যোগ চিহ্নৰ ব্যৱহাৰ

যোগ চিহ্ন দুই বা ততোধিক সংখ্যা যোগ কৰাত ব্যৱহৃত হয়; যেনে: ২+১=৩।
এয়াত ২ এক সংখ্যা আৰু যোগ চিহ্নৰ (+) সৈতে আন এটা সংখ্যা ১ যোগ কৰা হৈছে আৰু সমান চিহ্নৰ (=) দ্বাৰা তাৰ যোগফল ৩ লিখা হৈছে।

যোগ নেওতা

অসমীয়া ভাষাৰ যোগ নেওতা সমূহ বিদ্যায়তনিক ভাৱে পঢ়াৰ বা মুখস্থ কৰাৰ এক বিশেষ পদ্ধতি আছে । যেনে ১ + ১ = ২ শাৰীটো অসমীয়ত 'একে একে দুই' বুলি পঢ়া হয় বা মুখস্থ কৰা হয় । তলত অসমীয়া যোগ নেওতা লিখাৰ ধৰণটো দেখুওৱা হ'ল। alt=যোগৰ নেওতা

alt=অসমীয়া যোগ নেওতা
alt=যোগ নেওতা

alt=যোগ নেওতা

alt=অসমীয়া যোগ নেওতা

ধৰ্ম

অৰ্থাৎ ০ হল যোগ প্ৰক্ৰিয়াৰ Identity element।
ব্ৰহ্মগুপ্তই তেওঁৰ ব্ৰহ্মস্ফুটসিদ্ধান্ত গ্ৰন্থত প্ৰথমে এই সূত্ৰটো লিপিবদ্ধ কৰিছিল।

শ্ৰেণী:গণিত
ক্ৰিকেট

ক্ৰিকেট এবিধ 'বেট আৰু বলৰ খেল'। দুটা দলৰ ১১ জনকৈ সদস্যৰে এই খেল ক্ৰিকেট খেলপথাৰত খেলা হয়। খেলপথাৰৰ সোঁমাজত ২২ গজ দৈৰ্ঘ্যৰ এক আয়তাকাৰ ক্ষেত্ৰ থাকে, যাক পিট্‌চ বোলা হয়। এটা দলৰ দুজনকৈ খেলুৱৈয়ে এটা সময়ত বেট ধৰে আৰু যিমান বেছিকৈ পাৰে ৰাণ সংগ্ৰহ কৰিবলৈ যত্ন কৰে, য'ত আনটো দলে বেট ধৰা কেইজনলৈ বল নিক্ষেপ কৰি 'আউট' কৰিবলৈ চেষ্টা কৰে, লগতে খেলপথাৰত আনটো দলৰ আটাইকেইজন সদস্যই ৰাণ সংগ্ৰহত বাধা দিবলৈ চেষ্টা কৰে। একোজন বেট ধৰোঁতাক আউট কৰিব পাৰিলে আন এজন খেলপথাৰলৈ আহে, এনেকৈ সেই দলৰ ১১ গৰাকী খেলুৱৈয়ে বেট ধৰিবলৈ সুযোগ পায়। বেট ধৰোঁতাজনে নিক্ষেপ কৰা বলটো বেটেৰে দূৰলৈ মাৰি পঠিয়াই পিট্‌চ আনটো মূৰলৈ দৌৰ মাৰি 'ৰাণ' ল'ব পাৰে। বলটো খেল পথাৰৰ এক নিৰ্দিষ্ট দূৰত্ব অতিক্ৰম কৰাব পাৰিলে 'চাৰি' বা 'ছয়' সংখ্যক ৰাণো বেট ধৰোঁতাই সংগ্ৰহ কৰিব পাৰে। এটা দলে এনেদৰে বেট কৰা সময়খিনিক এটা 'ইনিংছ' বোলা হয়। এটা ইনিংছ সমাপ্ত হোৱাৰ পাছত আনটো দলে নিজা ইনিংছ খেলিবলৈ সুযোগ পায়।

পেছাদাৰী ক্ৰিকেট প্ৰতিযোগিতা তিনিটা বিভাগত খেলোৱা হয়। 'টেষ্ট ক্ৰিকেট'ত দল এটাৰ ইংনিছ আটাইকেইজন বেট ধৰোঁতাক 'আউট' নকৰালৈকে চলি থাকে। অৱশ্যে বেট ধৰা দলটোৱে সকলো খেলুৱৈ আউট হোৱাৰ আগেয়েই 'ইংনিছ সমাপ্ত' বুলি ঘোষণা কৰিব পাৰে। টেষ্ট ক্ৰিকেট পাঁচদিনীয়া বা তিনিদিনীয়া হিচাপে খেলোৱা হয়। এদিনীয়া ক্ৰিকেটত এটা ইংনিছ এক নিৰ্দিষ্ট অ'ভাৰৰ সংখ্যাত সমাপ্ত কৰা হয়। বা, নিৰ্দিষ্ট অ'ভাৰ শেষ হোৱাৰ আগেয়েই বেট কৰি থকা দলটোৰ আটাইকেইজনক আউট কৰিব লাগে। এদিনীয়া ক্ৰিকেটত বৰ্তমান এটা দলক ৫০ অ'ভাৰকৈ খেলিবলৈ দিয়া হয়। শেহতীয়াকৈ 'টুৱেণ্টী২০' খেল আন্তৰ্জাতিক ভাৱে খেলোৱা হৈছে। এনে খেলত এটা দল ২০ অ'ভাৰৰ ইংনিছ এটা খেলিব লাগে। আটাইকেইটা ভাগতে বৰ্তমাৰ নিয়ম অনুসৰি এটা অ'ভাৰত ৬-টাকৈ শুদ্ধ বল নিক্ষেপন কৰিবলৈ দিয়া হয়। ক্ৰিকেটৰ আইন-কানুনবোৰ ক্ৰিকেটৰ আন্তৰ্জাতিক সংস্থা আন্তৰ্জাতিক ক্ৰিকেট পৰিষদ '(International Cricket Council, ICC)' আৰু মেৰীলিব'ন ক্ৰিকেট ক্লাৱৰ (MCC)-ৰ দ্বাৰা নিয়ন্ত্ৰিত হয়।

ক্ৰিকেটৰ জন্ম হৈছিল দক্ষিণ ইংলেণ্ডত ষোড়শ শতিকাত। ওঠৰ শতিকাৰ শেষলৈ ক্ৰিকেট ইংলেণ্ডৰ ৰাষ্ট্ৰীয় ক্ৰীড়া হৈ পৰে। ব্ৰিটিছ সাম্ৰাজ্যৰ প্ৰসাৰে উনৈছ শতিকাত ক্ৰিকেট খেলক বিভিন্ন দেশলৈ বিয়পাই দিয়ে। প্ৰথম আন্তৰ্জাতিক ক্ৰিকেট খেলা হৈছিল উনৈছ শতিকাৰ মধ্যভাগত। ক্ৰিকেটৰ নিয়ন্ত্ৰণকাৰী সংস্থা ICC-ৰ ১০-খন পূৰ্ণ সদস্যভুক্ত দেশ আছে। ক্ৰিকেট খেল অষ্ট্ৰেলিয়া, ইংলেণ্ড, ভাৰতীয় উপমহাদেশৰ দেশসমূহ, ৱেষ্ট ইণ্ডিজ আৰু দক্ষিণ আফ্ৰিকাত বিশেষ ভাৱে জনপ্ৰিয় হয়।

ক্ৰিকেট মূলতঃ বহিঃক্ৰীড়া (outdoor game), যদিও আজিকালি অন্তঃক্ৰীড়া (indoor game) হিচাপেও খেলিব পাৰি।

তথ্য সংগ্ৰহ

শ্ৰেণী:পেছাদাৰী ক্ৰীড়া
*
শ্ৰেণী:খেল
এডি এল বালো

এডি লুচিয়া বালো (; ২৯ এপ্ৰিল, ১৮৩৮ – ১০ আগষ্ট, ১৯১৬)এগৰাকী আমেৰিকান ভোটাধিকাৰী, কবি, শিল্পী, লেখক আৰু প্ৰবক্তা আছিল।

বালোৱে আধ্যাত্মিকতাবাদী আন্দোলনত লেখক আৰু প্ৰবক্তা হিচাপে সক্ৰিয় অংশগ্ৰহণ কৰিছিল। তেওঁৰ সংস্কাৰ আৰু দানশীলতাৰ আগ্ৰহৰ ভিতৰত আছিল কাৰাগাৰ, দুৰ্ভগীয়া আৰু পতিত মহিলা। ১৮৭২ চনত আমেৰিকাৰ ৰাষ্ট্ৰপতি পদৰ প্ৰচাৰত ভিক্টোৰিয়া উডহালক তেওঁ সমৰ্থন কৰিছিল। পিছলৈ কেলিফৰ্ণিয়াৰ পথ প্ৰদৰ্শক হিচাপে বালোৱে আধ্যাত্মিকতাবাদী লেখা আৰু বক্তৃতা প্ৰদান, ভোটাধিকাৰৰ কাম আৰু মহিলাসকলৰ বাবে ৰাজনৈতিক পৰিৱৰ্তনৰ বাবে প্ৰচাৰ চলাই গৈছিল। ১৮৯১ চনত সেই ৰাজ্যৰ দ্বিতীয়গৰাকী মহিলা নটাৰী পাব্লিক হিচাপে পৰিগণিত হয়। ছান ফ্ৰান্সিস্কো স্কুল অৱ ডিজাইনত চিত্ৰকলাৰ অধ্যয়নৰ সময়তো তেওঁ নিজৰ কলাত্মক প্ৰতিভা বিকাশ কৰিছিল। ১৮৯৭ চনত তেওঁক কেলিফৰ্ণিয়াৰ ১৮ নং গৱৰ্ণৰ হেনৰী মাৰ্খামৰ আনুষ্ঠানিক প্ৰতিকৃতি অংকন কৰাৰ দায়িত্ব দিয়া হয়।

১৮৭৪ চনত বালোৱে প্ৰথমবাৰৰ বাবে প্ৰশান্ত মহাসাগৰীয় উপকূললৈ গৈছিল, তাৰ পিছত তেওঁ বক্তৃতা আৰু লিখাৰ কাম অব্যাহত ৰাখিছিল। ছান ফ্ৰান্সিস্কো স্কুল অৱ ডিজাইন (বৰ্তমান ছান ফ্ৰান্সিস্কো আৰ্ট ইনষ্টিটিউট)ৰ প্ৰথম পৰিচালক আৰু শিক্ষক ভাৰ্জিল উইলিয়ামছৰ অধীনতো তেওঁ চিত্ৰকলাৰ অধ্যয়ন আৰম্ভ কৰে। এগৰাকী সুপৰিচিত শিল্পী হৈ উপযুক্ত স্বীকৃতি লাভ কৰিছিল। তেওঁৰ আন উল্লেখযোগ্য ব্যক্তিসকলৰ প্ৰতিকৃতি আছিল: জৰ্জ টিছডেল ব্ৰমলি, জন ব্ৰাউন, জে ডব্লিউ বাৰ্লিং, উইলিয়াম এডৱাৰ্ড বুছনেল, জন ৱালেছ "কেপ্তেইন জেক" ক্ৰফৰ্ড, মাইকেল হেৰী ডি ইয়ং, ইউলিছ এছ গ্ৰাণ্টৰ লগতে তেওঁৰ তিনিজন পুত্ৰ আব্ৰাহাম লিংকন, উইলিয়াম মেককিনলি, উইলিয়াম এছ মোজেছ, "সম্ৰাট" জোছুয়া নৰ্টন, থমাছ পেইন, ফিলিপ অগাস্টিন ৰ'চ, জেন লেথ্ৰপ ষ্টেনফৰ্ড, আৰু থমাছ ৱেল্টন ষ্টেনফৰ্ড। ১৮৭৭ চনত সম্ৰাট নৰ্টনৰ প্ৰতিকৃতি অংকন কৰাৰ বিষয়ে তেওঁৰ স্মৃতি দ্য ফৰ্গটেন কেৰেক্টাৰ্ছ অৱ অল্ড চান ফ্ৰান্সিস্কোত প্ৰকাশ পাইছিল য'ত তেওঁ নিজকে একমাত্ৰ শিল্পী বুলি দাবী কৰিছিল৷

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:লেখিকা
শ্ৰেণী:চিত্ৰশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:কুৰি শতিকাৰ ব্যক্তি
শ্ৰেণী:কবি
গান্ধী শান্তি বঁটা

গান্ধী শান্তি বঁটা হৈছে বছৰি প্ৰদান কৰা এক বঁটা আৰু নগদ পুৰস্কাৰ।এই বঁটা আন্তৰ্জাতিক শান্তি আৰু সদিচ্ছাৰ প্ৰচাৰত আগবঢ়োৱা অৱদানৰ বাবে ব্যক্তিসকলক প্ৰদান কৰা হয়। এই পুৰস্কাৰটো ১৯৬০ চনৰ পৰা প্ৰমোটিং এণ্ডুৰিং পিছ নামৰ সংস্থাৰ(আমেৰিকাৰ এক শান্তি পোষকতা সংস্থা) ফালৰ পৰা প্ৰতি বছৰে আমেৰিকাৰ কনেক্টিকাট ৰাজ্যত প্ৰদান কৰা হয়। এই বঁটা মোহনদাস কৰমচান্দ গান্ধীৰ সন্মানত নামাকৰণ কৰা হৈছে যদিও গান্ধী বা গান্ধীৰ পৰিয়ালৰ কোনো সদস্যৰ সৈতে অনুষ্ঠানৰ বঁটা প্ৰদানৰ কোনো ব্যক্তিগত সম্পৰ্ক নাই।
১৯৬০ চনত যেতিয়া প্ৰথমটো বঁটা এলিন’ৰ ৰুজভেল্টে গ্ৰহণ কৰিছিল, তেতিয়াৰ পৰাই এই বঁটা "শান্তি নায়কসকল"ক ব্যক্তিগতভাৱে প্ৰদান কৰা হয় যিয়ে নিম্নলিখিত ক্ষেত্ৰত স্থায়ী শান্তি ৰক্ষাৰ উদাহৰণ দেখুৱায়: অপব্যৱহাৰকাৰী ক্ষমতা, সশস্ত্ৰ সংঘাত, অহিংসা আৰু পৰিৱেশৰ অৱহেলাৰ বিৰুদ্ধে যুঁজ।
গান্ধী শান্তি বঁটাৰ লক্ষ্য হৈছে এনে ব্যক্তিক পুৰস্কৃত কৰা, যিয়ে গান্ধীৰ মনোভাৱেৰে সহযোগিতামূলক আৰু অহিংস পদ্ধতি ব্যৱহাৰ কৰি, স্থায়ী আন্তৰ্জাতিক শান্তি আৰু বিশ্ব সভ্যতা প্ৰতিষ্ঠা কৰাৰ প্ৰচেষ্টাৰ দিশত যথেষ্ট অৱদান আগবঢ়ায়। একবিংশ শতিকাত এই বঁটা বিশেষকৈ ইয়াৰ উপস্থাপকসকলৰ দ্বাৰা তেওঁলোকক সন্মান জনোৱাৰ উদ্দেশ্যে প্ৰদান কৰা হৈছে যাৰ জীৱন আৰু কামে এই নীতি প্ৰদৰ্শন কৰে যে আন্তৰ্জাতিক শান্তি, সাৰ্বজনীন আৰ্থসামাজিক ন্যায়, আৰু গ্ৰহীয় পৰিৱেশসম্প্ৰীতি পৰস্পৰনিৰ্ভৰশীল।

শেহতীয়া বঁটা বিজয়ীসকলৰ ভিতৰত আছে ৰাব্বিছ আৰিক আশ্চাৰমেন আৰু ৰাব্বিৰ এহুদ বান্দেল, মানৱ অধিকাৰৰ বাবে (২০১১), এমি গুডমেন অফ ডেমক্ৰেচী নাও! (২০১২), বিল মেককিবেন (২০১৩), কোড পিংকৰ মেডিয়া বেঞ্জামিন (২০১৪), টম বি কে গোল্ডটুথ (২০১৫), ভইচেছ ফৰ ক্ৰিয়েটিভ ননভায়োলেন্স (২০১৫), ওমৰ বৰঘৌটি (২০১৭), ৰাল্ফ নাডাৰ (২০১৭), আৰু ব্ৰাউন জেকচন (২০১৮)।

ইতিহাস

গান্ধী শান্তি বঁটাৰ পৰিকল্পনা কৰিছিল প্ৰমোটিং এণ্ডুৰিং পিছৰ প্ৰতিষ্ঠাপক য়েল বিশ্ববিদ্যালয়ৰ অধ্যাপক জেৰম ডেভিছে। ডেভিছে প্ৰথমবাৰৰ বাবে ১৯৫৯ চনৰ ১৩ মাৰ্চত প্ৰমোটিং এণ্ডুৰিং পিছৰ বৰ্ডক এই বঁটাৰ প্ৰস্তাৱ আগবঢ়ায়। এই নামটোৰ উদ্দেশ্য আছিল আধুনিক যুগৰ অহিংস প্ৰতিৰোধৰ অগ্ৰণী সমৰ্থকজনক শ্ৰদ্ধাঞ্জলি জনোৱা। ১৯৫৯ চনৰ ১৩ মাৰ্চত জেৰম ডেভিছে আনুষ্ঠানিকভাৱে প্ৰস্তাৱ দিছিল যে "আন্তঃৰাষ্ট্ৰীয় শান্তি আৰু সদিচ্ছাৰ প্ৰসাৰৰ বাবে আগবঢ়োৱা অৱদানৰ বাবে" বছৰি বঁটা প্ৰদান কৰা হ'ব। ইয়াত এখন প্ৰমাণপত্ৰ, এটা আনুষ্ঠানিক স্বীকৃতি আৰু গান্ধীৰ উদ্ধৃতিৰে লিখা ব্ৰঞ্জৰ পদক প্ৰদান কৰা হয়। উদ্ধৃতিটো হ'ল "লাভ এভাৰ ছাফাৰছ / নেভাৰ ৰিভেঞ্জছ ইটছেল্ফ।"

তথ্যসূত্ৰ

শ্ৰেণী:মহাত্মা গান্ধী
শ্ৰেণী:পুৰস্কাৰ
মঙলদৈ

মঙলদৈ অসমৰ দৰং জিলাৰ এখন মুখ্য নগৰ। এই নগৰখন মহাবাহু ব্ৰহ্মপুত্ৰ নদৰ ওখপাৰত অৱস্থিত। নগৰখনৰ আৰম্ভনি কৰোতা সকল আছিল ইষ্ট-ইণ্ডিয়া কোম্পানীৰ বনিক চাহাবসকল। ইংৰাজ সকলে কোচ ৰজাৰ পৰা দৰং ৰাজ্য কাঢ়ি লৈ মঙলদৈতে দৰঙৰ শাসন কেন্দ্ৰ স্থাপন কৰে। ১৯৮৩ চনত প্ৰয়াত হিতেশ্বৰ শইকীয়া অসমৰ মুখ্যমন্ত্ৰী হৈ থকাৰ সময়ত অসমৰ জিলাসমূহক পূনৰ্গঠন কৰা হৈছিল। সেইমতে ১৯৮৩ চনৰ জুলাইত অবিভক্ত দৰং জিলাৰ দুটা মহকুমা- মঙ্গলদৈ আৰু তেজপুৰক জিলা পৰ্যায়লৈ উন্নিত কৰা হয় আৰু নৱগঠিত জিলা দুখনক ক্ৰমে দৰং আৰু শোণিতপুৰ বুলি নামকৰণ কৰা হয়। নৱগঠিত দৰং জিলাৰ সদৰ স্থাপন কৰা হয় মঙলদৈ নগৰত আৰু আন এখন মহকুমা স্থাপন কৰা হয় ওদালগুৰিত । ইয়াৰ আগলৈকে মঙলদৈ আছিল একে নামৰ মহকুমাটোৰ সদৰ ঠাই।

মঙলদৈ নামৰ উৎপত্তি

জনশ্ৰুতি অনুসৰি কোঁচ ৰজা পৰীক্ষীত নাৰায়নৰ কন্যা মঙ্গলাদেৱী বা মঙ্গলাকুৱৰীৰ বিবাহ আহোম স্বৰ্গদেউ চুখামফা বা প্ৰতাপ সিংহৰ সতে এই ঠাইতে হোৱা বাবে এই ঠাইৰ নাম মঙ্গলদৈ হয়। কিন্তু বুৰঞ্জীবিদ সকলৰ মতে মঙ্গলাদেৱীৰ বিয়া যিহেতু কোঁচ হাজোতহে সম্পন্ন হৈছিল গতিকে তেওঁৰ বিয়াৰ দিনতো স্মৰনীয় কৰি ৰাখিবলৈ ঠাইখনৰ নাম মঙ্গলদৈ ৰখা কথাত সন্দেহ আহি পৰে। আন এক জনশ্ৰুতি অনুসৰি বৰনদী, ন-নৈ, নোৱানৈ, কুলশী, মঙ্গলদৈ আদি নৈ সমূহৰ জলৰাশীৰে আৰ্দ্ৰ অঞ্চলৰ লগতে তীৰস্থ ভূখণ্ডক মঙ্গলদৈ (পবিত্ৰ পানীৰে বিধৌত ঠাই) বোলা হৈছিল। যিহেতু এই নদীসমূহৰ পাৰস্থ অৰণ্যই মানুহৰ উপকাৰত অহা নানা সম্পদ অধিবাসীসকলক যোগান ধৰিছিল সেয়েহে এই অঞ্চলটো বুজাবলৈ আৰ্য শব্দ 'মঙ্গল'ৰ সতে বড়ো শব্দ 'দৈ' (পানী) যোগ হৈ এক নতুন স্থানবাচক শব্দ 'মঙ্গলদৈ'ৰ উৎপত্তি হোৱা বুলিও কোৱা হয়। ইংৰাজ কেপ্তেইন টমাছ ৱেলছ চাহাবে ,এই ঠাইত তেওঁ কৰা কাৰ্যৱলীৰ টোকা কমিচনাৰ চাহাবৰ ওচৰলৈ পঠোৱাৰ সময়তো মঙ্গলদৈ নামকে ব্যৱহাৰ কৰিছে। প্ৰবাদ আছে যে সেই সময়ত জনজাতীয় লোকসকল যেতিয়া বেহা বেপাৰ বা চৰকাৰী কাম সংক্ৰান্তত ইয়ালৈ আহিছিল তেতিয়া হেনো মৌ-গাল-দি'ৰ পৰা আহিলোঁ বুলি কৈছিল। বোধহয় তেতিয়া ইংৰাজসকলে উচ্চাৰণ কৰা 'Mungledye' শব্দৰ অনুকৰণ কৰোঁতে উচ্চাৰণ বিভ্ৰাট হৈ মৌ-গাল-দি হৈছিল।

ভৌগোলিক অৱস্থান

মঙলদৈ নগৰখনৰ পূব আৰু দক্ষিন পশ্চিমে থকা প্ৰধান নগৰ দুখন হৈছে ক্ৰমে তেজপুৰ আৰু গুৱাহাটী। মঙলদৈৰ পৰা গুৱাহাটীৰ দূৰত্ব ৬৮ কি.মি. আৰু তেজপুৰৰ দুৰত্ব ১১৩ কি.মি.। ভূ-ভাগৰ ভৌগোলিক অৱস্থান নিৰ্ণায়ক অঙ্ক মতে মঙলদৈ ২৬.২৫'৬০" উত্তৰ অক্ষাংশ আৰু ৯২.১'৬০ পঃ দ্ৰাঘিমাংশৰ মাজত অৱস্থিত। সাগৰ পৃষ্ঠৰ পৰা নগৰখনৰ উচ্চতা ৩৩ মিটাৰ।

জলবায়ু

আৰ্দ্ৰভূমিৰ এই নগৰৰ জলবায়ু গৰমকালি ঘৰ্মাক্ত গৰম আৰু শীতত শুকান ঠাণ্ডা পৰে। নগৰখনৰ সাধাৰণ তাপমান ৩৬.৪০ ডিগ্ৰী আৰু ৮.৪ ডিগ্ৰী চেলচিয়াচৰ ভিতৰত থাকে। নগৰখনৰ ওপৰত বৰষূণৰ বাৰ্ষিক গড় ১৯৯৪.৪ ছে.মি.।

উল্লেখযোগ্য ঠাই

জিলা সংগ্ৰাহলয়
মহাত্মা গান্ধী উদ্যান
বিষ্ণু মন্দিৰ
ৰজা হাউলী
বৰ মছজিদ

আলোকচিত্ৰ ভঁৰাল

তথ্য সংগ্ৰহ

শ্ৰেণী:অসমৰ নগৰ-মহানগৰ
শ্ৰেণী:দৰং জিলা
সতীশ কুমাৰ

সতীশ কুমাৰ যাদৱ (জন্ম ৪ মে ১৯৮৯) বুলন্দ চহৰৰ এজন ভাৰতীয় বক্সাৰ। তেওঁ চুপাৰ হেভিৱেট শ্ৰেণীত ইনচিয়নত অনুষ্ঠিত ২০১৪ চনৰ এছিয়ান গেমছত ব্ৰঞ্জৰ পদক জিকিছিল। আৰু ললগতে তেওঁ চুপাৰ হেভিৱেট শ্ৰেণীত অলিম্পিকৰ বাবে যোগ্যতা অৰ্জন কৰা প্ৰথম ভাৰতীয় বক্সাৰ।

ব্যক্তিগত আৰু প্ৰাৰম্ভিক জীৱন

বুলন্দচহৰৰ এজন কৃষকৰ ঘৰত জন্ম গ্ৰহণ কৰা সতীশ কুমাৰৰ চাৰিটা পুত্ৰ সন্তান। সতীশ কুমাৰে তেওঁৰ ডাঙৰ ভায়েকৰ দৰে সেনাত যোগদান কৰিব বিচাৰিছিল। তেওঁ ২০০৮ চনত চিপাহীৰ পদত যোগ দি তেওঁ ৰনিখেতলৈ গুচি গৈছিল। তাত তেওঁৰ উচ্চতাৰ বাবে এটা বক্সিং শিবিৰে তেওঁক বক্সিঙত যোগদান কৰিবলৈ আহ্বান জনাইছিল। তেওঁ সেই সময়ত বক্সিং কি আছিল সেয়াও নাজানিছিল, তেওঁ ভাবিছিল যে ডাব্লিউ ডাব্লিউ ইয়ে বক্সিং কৰে আৰু তেওঁ কেৱল দ্য আণ্ডাৰটেকাৰ আৰুজন চিনাৰ বিষয়েহে শুনিছিল।

বঁটা

তেওঁ (২০১৮) চনত ভাৰত চৰকাৰৰ পৰাঅৰ্জুন বঁটাৰে পুৰস্কৃত হৈছিল।
২০২০ টকিঅ' অলিম্পিকত সতীশ কুমাৰে বক্সিং কোৱাৰ্টাৰ ফাইনেললৈ পদাৰ্পণ কৰে।

বাহ্যিক সংযোগসমূহ

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
বিষু

বিষু (মালয়ালম: വിഷു) হৈছে ভাৰতৰ কেৰেলা, তুলুনাডু আৰু মাহেত মালয়ালী নৱবৰ্ষ উদযাপন কৰা হিন্দু উৎসৱ ।বিষু মালয়ালম পঞ্জিকাত মেডাম মাহৰ প্ৰথম দিনত পৰে (গ্ৰেগ'ৰিয়ান পঞ্জিকাত ১৪ বা ১৫ এপ্ৰিল)। ই পৰম্পৰাগত নতুন বছৰ, আনহাতে কোলাম যুগৰ কেলেণ্ডাৰ নতুন বছৰ ১ম চিংহামত পৰে।

এই উৎসৱত পৰিয়ালৰ সময়, ৰঙীন শুভ সামগ্ৰী প্ৰস্তুত কৰা আৰু এইবোৰক বিষুজ দিনত (বিশুক্কানি) প্ৰথম বস্তু হিচাপে চোৱা হয়। বিশেষকৈ মালয়ালিছে ভাৰতীয় লাবাৰ্নাম (কানি কন্না), ধন বা ৰূপালী সামগ্ৰী, কাপোৰ (পেট্টু), দাপোন, চাউল, তামোল, শসা, ফলমূল আৰু অন্যান্য চপোৱা সামগ্ৰীৰ সোণালী ফুলবোৰ চাবলৈ বিচাৰে। বিষুৰ কিছুদিন আগতে মানুহে নিজৰ ঘৰত আতচবাজী বিস্ফোৰণ কৰিবলৈ আৰম্ভ কৰে আৰু বিষুৰ দিনত ইয়াৰ সামৰণি পৰে বহুত আতচবাজী। মানুহে নতুন কাপোৰ (কোটি) পিন্ধে আৰু সাধ্যা নামৰ ভোজ খায়। কানীতমত বয়োজ্যেষ্ঠসকলে ল’ৰা-ছোৱালীক অলপ পকেটৰ ধন দিয়ে।

ব্যুৎপত্তি আৰু উৎপত্তি

সংস্কৃত বিষুৱৰ পৰা বিষৰ আক্ষৰিক অৰ্থ হৈছে 'সমান', আৰু ইয়াৰ অৰ্থ আছিল অতীতত বসন্ত বিষুৱ উদযাপন। বসন্ত বিষুৱ অৱশ্যে বিষুৱ দিনৰ ২৪ দিন আগতে অৰ্থাৎ ২১ মাৰ্চ/মীনাম ৭ তাৰিখে বিষুৱ ৰাশিৰ প্ৰিচেচনৰ বাবে হয়।

ধৰ্মীয় তাৎপৰ্য

বিষু জ্যোতিষ বৰ্ষৰ প্ৰথম দিন। বিষ্ণু আৰু তেওঁৰ কৃষ্ণ অৱতাৰক বিষৰ দিনা পূজা কৰা হয়, কিয়নো এই দেৱতাক সময়ৰ দেৱতা হিচাপে গণ্য কৰা হয়। বিশ্বাস কৰা হয় যে আজিৰ দিনটোতে কৃষ্ণই অসুৰ-ৰজা নৰকাসুৰক বধ কৰিছিল; এই কাৰণে এই উপলক্ষে কৃষ্ণ মূৰ্তিক পূজা কৰা হয়।

বৰ্তমানৰ বিষুব বছৰ ০১-০১-৫১২৪ বিষুববৰ্ষম (কলিযুগৰ সৈতে একে বছৰ, ১৫ এপ্ৰিল, ২০২২ চনৰ হিচাপত)। কেৰেলাত বিষুৱ উদযাপন কৰা বুলি লিপিবদ্ধ কৰা হৈছে ৮৪৪ খ্ৰীষ্টাব্দৰ পৰা স্থনু ৰৱীৰ ৰাজত্বকালৰ পৰা, যেতিয়া পুৰণি কেলেণ্ডাৰৰ ঠাইত এবছৰত ১৩ মাহ নতুন যুগৰ কেলেণ্ডাৰ (কোল্লা বছৰম) আৰম্ভ কৰা হৈছিল।

অভ্যাস

বিশুক্কনি

মালয়ালম শব্দ "কানি"ৰ আক্ষৰিক অৰ্থ হৈছে "যিটো প্ৰথমে দেখা যায়", গতিকে "বিশুক্কনি"ৰ অৰ্থ হৈছে "যিটো প্ৰথমে বিষুত দেখা যায়"। পৰম্পৰাগত বিশ্বাস যে মানুহে যি অনুভৱ কৰে তাৰেই এটা ফলন, নতুন বছৰটো ভাল হ’ব যদিহে কোনোবাই বিষুৱত শুভ আনন্দময় বস্তুবোৰক প্ৰথম বস্তু হিচাপে চায়। সেয়েহে মালয়ালীয়ে শুভ বস্তুৰ চেটিং, সাধাৰণতে ট্ৰে, প্ৰস্তুত কৰাৰ আগৰ দিনটো কটায়। এই চেটিংটোৱেই তেওঁলোকে বিষু দিনত সাৰ পালে প্ৰথমে দেখা পায়।

বিষু সাধ্যা

সাধ্যা (ভোজ) কেৰালাৰ সকলো উৎসৱৰ এটা প্ৰধান অংশ, বিষ কাঞ্জী, থোৰন আৰু বিষু কট্টা নামৰ বিশেষ খাদ্যও তৈয়াৰ কৰা হয়। চাউল, নাৰিকল আৰু মছলা আদিৰে কাঞ্জী তৈয়াৰ কৰা হয়। বিষু কটা হৈছে সদ্য চপোৱা ধানৰ গুড়ি আৰু তামোলৰ গাখীৰৰ পৰা প্ৰস্তুত কৰা এক সুস্বাদু খাদ্য আৰু গুড়ৰ সৈতে পৰিবেশন কৰা হয়। চাইড ডিচ থোৰানৰ বাবেও বাধ্যতামূলক উপাদান আছে। ভিছুৰ আন গুৰুত্বপূৰ্ণ সুস্বাদু খাদ্যসমূহৰ ভিতৰত ভেপ্পাম্পূৰাছম (নিমৰ তিতা প্ৰস্তুতি) আৰু মাম্পাঝাপুলিচেৰী (টেঙা বা পকা আমৰ চূপ) আনকি বেউ বেলা নামৰ মন্দিৰৰ প্ৰসাদতো মিঠা গুৰ, তিতা নিম আৰু অন্যান্য সোৱাদৰ মিশ্ৰণ অন্তৰ্ভুক্ত কৰা হয়।

তথ্যসূত্ৰ

শ্ৰেণী:উৎসৱ
নাইট্ৰ'জেন

নাইট্ৰ'জেন হৈছে এবিধ ৰাসায়নিক মৌল। ইয়াৰ সংকেত N আৰু আনৱিক সংখ্যা ৭। ১৭৭২ চনত স্কটলেণ্ডৰ বিশেষজ্ঞ ডেনিয়েল ৰাডাৰফৰ্ডে ইয়াক প্ৰথম আৱিষ্কাৰ আৰু নিষ্কাষণ কৰিছিল। প্ৰায় একে সময়তে কাৰ্ল উইলিয়াম শ্বেলী আৰু হেনৰী কাভেনডিছেও স্বতন্ত্ৰভাৱে ইয়াৰ সন্ধান কৰিছিল। ৰাডাৰফৰ্ডে ইয়াৰ বিষয়ে প্ৰথম প্ৰকাশ কৰিছিল বাবে তেওঁকেই আৱিষ্কাৰকৰ স্বীকৃতি প্ৰদান কৰা হৈছিল। ১৮৯০ চনত যেতিয়া নাইট্ৰিক এচিড আৰু নাইট্ৰেটত ইয়াৰ অৱস্থিতি ধৰা পৰিছিল তেতিয়া জিন-এণ্টনি-ক্লাউড চাপ্টালে নাইট্ৰ'জেন নামটোৰ পৰামৰ্শ আগবঢ়াইছিল; এই নামটো গ্ৰীক νἰτρον "নাইট্ৰে" আৰু -γεννᾶν "গঠন কৰে" শব্দদুটাৰ পৰা লোৱা হৈছিল। এণ্টনি লাভ'ইছিয়াৰে গ্ৰীক শব্দ άζωτικός "জীৱনহীন"ৰ আৰ্হিত এজ'টি (azote) নামৰ পৰামৰ্শ দিছিল; বৰ্তমান বহু ভাষাত এই নামটোও ব্যৱহাৰ কৰা হয়, যেনে, ফ্ৰান্স, ৰাছিয়ান, আৰু তুৰ্কী, আৰু ইংৰাজীভাষাত কিছুমান নাইট্ৰ'জেনযুক্ত যৌগ যেনে হাইড্ৰাজাইন (hydrazine), এজাইড (azides) আৰু এজ' যৌগসমূহ (azo compounds)।
নাইট্ৰ'জেন হৈছে পৰ্যাবৃত্ত তালিকাৰ বৰ্গ ১৫ৰ মৌল, এই বৰ্গটোক প্ৰায়ে নিক্ট'জেন বুলিও কোৱা হয়। ই বিশ্বব্ৰহ্মাণ্ডৰ এটা সাধাৰণ মৌল, হাতীপটি আৰু সৌৰ জগতৰ প্ৰায় এক সপ্তমাংশই হৈছে নাইট্ৰ'জেন। প্ৰমাণ উষ্ণতা আৰু চাপত, মৌলটোৰ দুটা অনু সংযুক্ত হৈ, N2 ফৰ্মূলাৰ দ্বি-অনুযুক্ত, বৰ্ণহীন আৰু গন্ধহীন দ্বিনাইট্ৰ'জেন গেছৰ সৃষ্টি কৰে। বায়ুমণ্ডলত প্ৰায় ৭৮% দ্বিনাইট্ৰ'জেন থাকে। ই সকলো জীৱতে, প্ৰাথমিকভাৱে এমিন' এচিডত (আৰু সেইদৰে প্ৰ'টিনত), নিউক্লিক এচিডত (ডিএনএ আৰু আৰএনএ) আৰু শক্তি পৰিবাহক অনু এডেন'ছিন ট্ৰাইফছফেটত থাকে। মানৱ দেহত ভৰ হিচাপে ৩% নাইট্ৰ'জেন থাকে, অক্সিজেন, কাৰ্বন আৰু হাইড্ৰ'জেনৰ পিছতেই ই চতুৰ্থ অতি প্ৰয়োজনীয় মৌল। বায়ুৰ পৰা নাইট্ৰ'জেন, জৈৱ মণ্ডল আৰু জৈৱ যৌগসমূহৰ মাজেদি, পুনৰ বায়ুমণ্ডললৈ ঘূৰি অহা পথটোক নাইট্ৰ'জেন চক্ৰৰ দ্বাৰা ব্যাখ্যা কৰা হয়।
এম'নিয়া, নাইট্ৰিক এচিড, জৈৱিক নাইট্ৰেট, আৰু চায়ানাইড আদিৰ দৰে বহু উদ্যোগিক ৰসায়নৰ মূল হৈছে নাইট্ৰ'জেন। নাইট্ৰ'জেনৰ ত্ৰি-বান্ধনি (N≡N) অতি শক্তিশালী বান্ধোন।

তথ্য সংগ্ৰহ

লগতে চাওক

শ্ৰেণী:ৰাসায়নিক মৌল
মৌচুমী

আৰিফা পাৰভিন জামান (ইংৰাজী: Moushumi; জন্ম: ৩ নৱেম্বৰ ১৯৭৩), যাৰ মঞ্চনাম হ'ল মৌচুমী, এগৰাকী বাংলাদেশী চলচ্চিত্ৰ অভিনেত্ৰী আৰু পৰিচালক।

তেওঁ মূলতঃ নব্বৈৰ দশক আৰু ২০০০ চনৰ আৰম্ভণিৰপৰাই এগৰাকী আগশাৰীৰ চলচ্চিত্ৰ অভিনেত্ৰী আৰু পৰিচালক হিচাপে পৰিচিত। ১৯৯৩ চনত মুক্তি পোৱা তেওঁৰ প্ৰথমখন ছবি আছিল কেয়ামত থেকে কেয়ামত। ইয়াৰ পিছৰেপৰা তেওঁ অন্তৰে অন্তৰে, দোলা, স্নেহ, বিশ্ব প্ৰেমিক, গৰীবেৰ ৰাণী, ২০ বছৰ পৰ, স্বজন, দেনমোহৰ, আদৰেৰ সন্তান, খুদা, সুখেৰ ঘৰে দুখেৰ আগুন, মুক্তিৰ সংগ্ৰাম, বিদ্ৰোহী বন্ধু, লুটতৰাজ, প্ৰিয় শত্ৰু, কষ্ট, অন্ধ ভালপোৱা, উল্কা, ৰঙিন ৰংবাজ, ৰূপসী ৰাজকন্যা আৰু মেহেৰ নিগাৰৰ দৰে বহুতো সফল ছবিত অভিনয় কৰিছে।

২০০০ চনৰ পৰৱৰ্তী কালছোৱাত মাতৃত্ব, দজ্জাল শাহুৰী, খাইৰুন সুন্দৰী, কখনো মেঘ কখনো বৃষ্টি, আম্মাজান, মোল্লা বাৰীৰ বহু, মেঘলা আকাশ (২০০১), শত্ৰু শত্ৰু খেলা, তই যদি আমাৰ হতি ৰে, সোণাৰ ময়না পাখি, কুখ্যাত খুনি, বাবা আমাৰ বাবা আৰু গোলাপী এখন বিলেতে আদি ছবিৰ জৰিয়তে তেওঁৰ কেৰিয়াৰ অধিক উৰ্ধমুখী হয়। ২০০৯ চনৰ পিছত তেওঁ কামৰ পৰিমাণ কিছু হ্ৰাস কৰে যদিও সহযোগী অভিনেত্ৰী হিচাপে তাৰকাটা, দুই পুৰুষ, চিটাগাইঙ্গা পোয়া নোয়াখাইল্লা মাইয়া, এক কাপ চাহ, কিছু আশা কিছু ভালপোৱা, আমি নেতা হবো আৰু চাহেব নামেৰ গোলাম আদি ছবিৰ জৰিয়তে নিজৰ সফলতা ধৰি ৰাখে।

মৌচুমীয়ে মেঘলা আকাশ (২০০১), দেৱদাস (২০১৩) আৰু তাৰকাটা (২০১৪) ছবিত কৰা অভিনয়ৰ বাবে তিনিবাৰকৈ বাংলাদেশ ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অভিনেত্ৰীৰ সন্মান লাভ কৰিছে। তেওঁ ২৬৫খনতকৈও অধিক ছবিত অভিনয় কৰিছে আৰু ২০০৩ চনত কখনো মেঘ কখনো বৃষ্টি ছবিৰ জৰিয়তে পৰিচালক হিচাপে আত্মপ্ৰকাশ কৰিছে।

জীৱনী

আৰিফা পাৰভিন জামানৰ জন্ম হৈছিল ১৯৭৩ চনৰ ৩ নৱেম্বৰত। তেওঁৰ জন্মস্থান তিলকুপী গাঁওখন তেতিয়াৰ অবিভক্ত খুলনা জিলাৰ অন্তৰ্গত আছিল। (বৰ্তমান ই সাতক্ষীৰা জিলাৰ তালা উপজিলাৰ চাৰুলিয়া ইউনিয়নত অৱস্থিত)। তেওঁৰ মাতৃ আছিল শ্বামীমা খাতুন আৰু পিতৃ আছিল নাজমুজ্জামান বিশ্বাস, যি খুলনা উন্নয়ন প্ৰাধিকৰণৰ এজন ঠিকাৰদাৰ হিচাপে কৰ্মৰত আছিল। তেওঁৰ ইৰিন জামান আৰু স্নিগ্ধা জামান নামৰ দুগৰাকী কনিষ্ঠ ভগ্নী আছে। তেওঁ খুলনাৰ সোনাডাঙ্গা থানাত ডাঙৰ-দীঘল হৈছিল।

মৌচুমীয়ে ১৯৯০ চনত 'আনন্দ বিচিত্ৰা ফটো বিউটি কনটেষ্ট'ত জয়লাভ কৰিছিল, যাৰ পিছত তেওঁ টেলিভিছন বিজ্ঞাপনত অভিনয়ৰ সুযোগ লাভ কৰে। তেওঁ ১৯৯৩ চনত চোহানুৰ ৰহমান চোহানৰ নিৰ্দেশনাত নিৰ্মিত বলিউডৰ ছবি কয়ামত চে কয়ামত তকৰ ৰিমেক কেয়ামত থেকে কেয়ামতৰ জৰিয়তে অভিনয় জীৱনৰ পাতনি মেলে। ছবিখনে বাংলাদেশত ব্যাপক ব্যাৱসায়িক সফলতা অৰ্জন কৰে আৰু মৌচুমীৰ লগতে তেওঁৰ সহ-অভিনেতা ছলমান শ্বাহক জনপ্ৰিয়তাৰ শীৰ্ষলৈ লৈ যায়। পৰৱৰ্তী দুবছৰত তেওঁ শ্বাহৰ সৈতে অন্তৰে অন্তৰে, দেনমোহৰ আৰু স্নেহ নামৰ আন তিনিখন ছবিত অভিনয় কৰে।

১৯৯৭ চনত মৌচুমীয়ে 'কপোতাক্ষ চলচ্চিত্ৰ' নামৰ এটা প্ৰডাকচন হাউচ আৰম্ভ কৰে।

মৌচুমীয়ে মহিলা আৰু শিশুৰ কল্যাণৰ বাবে 'মৌচুমী ৱেলফেয়াৰ ফাউণ্ডেশ্যন' প্ৰতিষ্ঠা কৰে আৰু ২০১৩ চনত তেওঁক ইউনিচেফৰ সদ্ভাৱনা দূত (UNICEF Goodwill Ambassador) হিচাপে মনোনীত কৰা হয়।

ব্যক্তিগত জীৱন

১৯৯৬ চনত মৌচুমীয়ে অভিনয়ৰপৰা ছমাহৰ বিৰতি লয় আৰু অভিনেতা ওমৰ ছানীৰ সৈতে তেওঁৰ বাগদানৰ কথা ঘোষণা কৰে। এই দম্পতীটোৰ দুটি সন্তান আছে। মৌচুমীৰ এগৰাকী কনিষ্ঠ ভগ্নী ইৰিন জামান আছে।

অভিনেত্ৰী সাদিকা পাৰভিন পপি মৌচুমীৰ খুৰাকৰ জীয়ৰী (ভগ্নী)।

২০২৪ চনৰ আগষ্ট মাহত আইপিডিচি ফাইনেঞ্চৰ (IPDC Finance) সৈতে জড়িত চেক বাউন্সৰ এটা গোচৰত ঢাকাৰ এখন আদালতে মৌচুমীৰ বিৰুদ্ধে গ্ৰেপ্তাৰী পৰোৱানা জাৰি কৰে। কেইবাবাৰো চমন জাৰি কৰাৰ পাছতো মৌচুমী আদালতত হাজিৰ নোহোৱাৰ বাবে এই পৰোৱানা জাৰি কৰা হৈছিল।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
বক্ষবন্ধনী

বক্ষবন্ধনী হ'ল নাৰীৰ অন্তৰ্বাস যিয়ে সিহঁতৰ স্তনযুগল সঠিক স্থানত ৰখাত সহায়তা কৰে। ইংৰাজীত ইয়াক brassiere (সংক্ষেপে bra), হিন্দীত চোলী আৰু বাংলাত বক্ষবন্ধনী বা কাচুলি বুলি কয়।

বিভিন্ন প্ৰকাৰ

শ্ৰেণী:বস্ত্ৰ
খনীন চন্দ্ৰ চৌধুৰী

খনীন চন্দ্ৰ চৌধুৰী হৈছে এজন অসমীয়া গণিত-সাধক, পাঠ্যপুথি প্ৰণয়ক। তেওঁ অসমৰ গুৱাহাটী বিশ্ববিদ্যালয়ৰ গণিত বিভাগৰ এমেৰিতাছ প্ৰফেছৰ হিচাপে সন্মান পাইছিল। তেওঁ বিমুৰ্ত গণিতত বিশেষকৈ বীজগণিতত বহুলভাৱে কৰা গৱেষণাৰ বাবে পৰিচিত। তেওঁক গল্ডি মডিউলৰ গঠন আৰু গল্ডি নিয়েৰ-ৰিং বুলি কোৱা ধাৰণাটো সম্প্ৰসাৰণ কৰাৰ মান্যতা দিয়া হৈছে।

উদ্ধৃতিসমূহ

গণিতৰ প্ৰতি আকৰ্ষিত হোৱা বিষয়টো মোৰ ক্ষেত্ৰত নাখাটে! প্ৰথম, দ্বিতীয়, তৃতীয় শ্ৰেণী পৰ্যন্ত পঢ়া-শুনা কিয় কৰিব লাগে একো বুজা নাছিলোঁ। সপ্তম শ্ৰেণীত আহি পৰিছিল জ্যামিতি আৰু ইয়েই আমাৰ জীৱনৰ এটা মোৰ বা 'টাৰ্ণ' বুলি ক'ব পাৰি।
অষ্টম শ্ৰেণী আহি পাইছিলোঁ। কিয় জানো জ্যামিতিৰ সংজ্ঞা আৰু সূত্ৰই আমাৰ মনোজগতত এক কাৰিকৰী-সৌন্দৰ্য আৰু নান্দনিকতাৰ ৰেশ বিয়পাই দিছিল। উপপাদ্যৰ প্ৰমাণৰ মাজত সোমাই ৰোৱা যুক্তিৰ শৃংখলাখিনিয়ে আৰু সাধাৰণ জনজীৱনৰ বোধাত্মক ভাৱ-চিন্তাসমূহে মিলি এক খেলিমেলি আনি নিদিয়াও নহয় পিছে।
আজিও মনত পৰে কেনেকৈ স্কুল ছুটী হোৱাৰ পাছত আমি দুজন বন্ধুৱে আলিবাটৰ কাষতে পোৱা ‘চিনপৰা ভিঠি’ৰ সমুখত আলিবাটতে বহি লৈ থকা চকমাটিৰে জ্যামিতিৰ চিত্ৰ আঁকি চিন্তা কৰিছিলোঁ – একোটা জ্যামিতিৰ অনুশীলনী।
জ্ঞানান্বেষণ কোনো চৌখিনতা নহয় যে – ই প্ৰাণৰ কথা! জ্ঞানান্বেষণ আমাৰ এক তেজত প্ৰবাহিত হৈ থকা স্বভাৱ।
নিজৰ বাবে লাগতিয়ালখিনিকে ভালকৈ শিকাতো কিমান যে প্ৰয়োজনীয়!
নিজকে ফাঁকি দিয়েই আমি আমাৰ সমাজ, পৰিৱেশ আৰু ঘৰখন বিপথে পৰিচালিত কৰোঁ।
পৰীক্ষাৰ বাবে প্ৰস্তুতি চলাই সেইখিনিত নম্বৰ লোৱা আৰু ‘সৃষ্টিশীলতা’ এই দুই পূৰা ভিন্ন বিষয়!
গাণিতিক সূক্ষ্ম-বিশ্লেষণ কোনো কিতাপ পঢ়ি অনা কথা নহয়! ই ব্যক্তি বিশেষৰ এক চাৰিত্ৰিক-বৈশিষ্ট্যহে!

উৎস

শ্ৰেণী:অসমৰ ব্যক্তি
শ্ৰেণী:অসমীয়া গণিত লেখক
শ্ৰেণী:অসমীয়া গণিতজ্ঞ